Magnus Moan strakk helt til i spurten og slo tyske Sebastian Haseney (t.v.) og finnen Hannu Manninen. Ikke rart trønderen var fornøyd etter målpassering.
FOTO: TERJE BENDISKBY / SCANPIX
Her spurter Magnus Moan (23) seg til verdenscupseier og fornyet selvtillit i sporet. Det eneste som mangler er godfølelsen i hoppbakken. smp-stories-top-widget
I Kuusamo forrige helg holdt det ikke helt til mål for Moan. Muskulaturen stivnet mot slutten, og både hjemmehelten Hannu Manninen, tyskeren Sebastian Haseney og franske Jason Lamy Chappuis ble for sterke. Men i går ble det revansj for kombinertesset. — Jeg tenkte med meg selv at hvis jeg hang på opp den siste lange bakken, så visste jeg at jeg kom til å være med helt inn, for jeg hadde helt sinnssyke gode ski, forteller han. Etter hoppingen var det bare fem sekunder som skilte Haseney, Moan og Manninen fra start i sporet, førstnevnte ett minutt og 45 sekunder etter den norske vinneren av hopprennet, Espen Rian. Men trekløveret kline til fra start, og kjørte inn alle. Og denne gangen ville ikke Magnus Moan slippe de to konkurrentene fra seg.Trenger selvtillit.23-åringen tror det er veldig lite som skal til før han er helt der han vil være. Spesielt sistehoppet var trønderen fornøyd med i går. Da landet han på 128,5 meter.- Det eneste som trengs er selvtilliten og tryggheten, og det får man etter mange nok gode hopp. Selvtilliten i langrenn har alltid vært der. I bakken kommer det etter hvert, så det er jeg ikke bekymret for i det hele tatt.Han hadde få problemer med å holde seg i teten helt inn, og tok seieren på målstreken. Moan var aller mest fornøyd med å slå Manninen. De to har kjempet flere tøffe kamper i sporet tidligere, og som oftest har Manninen stått igjen som seierherren.- At jeg slår han i dag, viser at han ikke er uslåelig. At jeg slår han i en spurt tar jeg faktisk som en sinnssyk stor seier, for en av hans sterkeste sider er spurten, sier Moan.
Mer i vente.At årets første verdenscupseier kom så tidlig i sesongen, var viktig for nordmannen. For Moan innrømmer at han ikke stiller til start med troen på å vinne - ennå.- Det skyldes formen i hoppbakken. Men når jeg får til et løp som i dag, så blir det selvtillit av det.Magnus Moan hadde en stabil fjorårssesong, hvor han bare havnet utenfor topp ti i verdenscupen fire ganger. I år håper han å gjøre det minst like bra, om ikke enda bedre. Men da må selvtilliten styrkes i hoppbakken.- Jeg har hatt to gjennomsnittlige hopprenn i Kuusamo og her, og jeg klarer å hevde meg i toppen. Det viser at jeg er sterkere i år enn jeg var i fjor, men jeg skal prøve å bli enda bedre i hoppbakken. Da kan det bli enda artigere, mener Moan.
Født. 23 august 1983 i Lille-hammer. Oppvokst i Trondheim, representerer Byåsen IL.Høyde/vekt. 189 cm, 74 kg.Meritter. 12 pallplasseringeri verdenscupen foreløpig, femseiere. Sølv på sprint og gull i lagkonkurransen fra VM 2005. I Torino-OL i vinter tok han sølv på sprinten og bronse på normaldistansen.